Datalab PANTHEON lahko namestimo na različne konfiguracije računalniškega sistema. Tipično ločujemo enouporabniško in mrežno namestitev. Mrežno (večuporabniško) namestitev lahko izvedemo na dva načina.
Manjši uporabniki (do 5 uporabnikov v omrežju) lahko kot podatkovni strežnik uporabijo najmočnejšo (in najmanj uporabljano) delovno postajo v omrežju, ter tako prihranijo strošek namenskega računalnika in strežniške programske opreme.
Večjim instalacijam (nad 5 uporabnikov) priporočamo namestitev z namenskim strežnikom, kjer strežnika ne uporabljamo za delo s programom.
Poseben način instalacije so namestitve v sistem PANTHEON Gostovanja, kjer podatkovni strežnik ne nameščamo v našem podjetju ampak uporabljamo posebno storitev gostovanja (hosting) podatkovnega SQL strežnika.